open-index/open-wikipedia-markdown huggingface dataset:
Schultüte

**Schultüte** (בתרגום חופשי: "שקית בית ספר"; בחלקים מסוימים של גרמניה נקרא גם **Zuckertüte**) הוא שק גדול בצורת חרוט עשוי נייר או קרטון או פלסטיק. בגרמניה ובאוסטריה, ובחלקים של פולין וצ'כיה, נהוג לתת את השקית לילדים ביום הראשון ללימודים של כיתה א'. השקית ממולאת בממתקים, צעצועים וציוד לבית הספר.

## היסטוריה
מסורת הענקת ה-Schultüte החלה בסביבות 1810 באזור סקסוניה, סקסוניה-אנהלט ותורינגיה שבגרמניה התיעוד הראשון של "Schultüte" בצורת חרוט הוא מהעיר ינה בשנת 1817, וישנם תיעודים מדרזדן (1820) ולייפציג (1836). המנהג התחיל בערים הגדולות והתפשט במהירות לעיירות וכפרים קטנים, והפך למוסד בכל רחבי גרמניה.

בהתחלה, לפני שהמנהג התפשט לחלקים אחרים של גרמניה, הנוהג היה לא לתת את החרוט לילדים באופן אישי. הקונוסים עם שמות התלמידים נתלו על "עץ" מתכת ("Schultütenbaum") על ידי הסבים. כל ילד היה צריך לאסוף את החרוט שלו בלי לקרוע אותו. סיפרו לילדים שיש "עץ שקיות בית ספר" אשר גדל בבית הספר, וכאשר פירות העץ (כלומר ה-"Schultüten") בשלים וגדולים דיים כדי לקטוף אותם, זה הזמן ללכת לבית הספר בפעם הראשונה.

המנהג היחיד שהשתנה במחצית השנייה של המאה ה-20 הוא ששמו פחות ממתקים בשקית ויותר מתנות שימושיות כגון עפרונות, צעצועים קטנים, תקליטורים, ספרים ואפילו פריטי לבוש. אלה ניתנים באופן מסורתי על ידי הסבים שגם לוקחים את הילד לארוחת ערב בערב שלפני תחילת הלימודים.

כריסטיאן קנטאוו, מומחית לפולקלור גרמני, חקרה את המסורת של ה-Schultüte. בראיון ב-2016 לדויטשה ולה היא מסבירה עד כמה חשובה הסימבוליות של המסורת לתלמידי כיתה א' ולמשפחותיהם, ללא קשר לאמצעים הכלכליים שלהם: השקית היא אטומה ופותחים אותה בבית אחרי הלימודים ולא בזמן הלימודים. זה מאפשר למשפחות עם אמצעים כלכליים נמוכים למלא את השקית לא רק במתנות אלא בסתם דברים שיתנו לה נפח, כמו תפוחי אדמה ונייר. זה מראה שהנוהג היה כה חשוב שאף אחד לא רצה לוותר עליו.

## קישורים חיצוניים

## הערות שוליים

קטגוריה:בית ספר
קטגוריה:שקיות
בידיים טובות (סדרת טלוויזיה)

**בידיים טובות** (באנגלית: **Trust Me**) היא סדרת טלוויזיה בריטית מסוג דרמה רפואית-אנתולוגית המשודרת בערוץ BBC One. עונה ראשונה בת ארבעה פרקים עלתה באוגוסט 2017 ונכתבה על ידי דן ספטון. בפברואר 2018 חודשה התוכנית לעונה שנייה, שעלתה לשידור ב-16 באפריל 2019. ביוני 2019 בוטלה הסדרה, לאחר שתי עונות.

## תקציר
קאת' הרדאייקר היא אחות חרוצה שמפוטרת מעבודתה אחרי שחשפה שחיתות. היא גונבת את זהותה של חברתה הטובה שהיא רופאה והיגרה לניו זילנד, ועוברת לאדינבורו כדי לפתוח דף חדש בחייה יחד עם בתה הקטנה.

## צוות השחקנים
### עונה ראשונה
* ג'ודי ויטאקר – קאת' הארדייקר / אליסון 'אלי' סאטון.
* אמון אליוט – ד"ר אנדי ברנר.
* שרון סמול – ד"ר בריג'יט ריין.
* בלייק האריסון – קארל, בעלה לשעבר של קאת'.
* נתן ולש – סם קלי, עיתונאי.
* קארה קלי – מונה מקברייד.
* לויס צ'ימימבה – האחות קארן.
* מייקל אבובאקאר – ד"ר צ'רלי מקי.
* אנדראה לאו – ד"ר אליסון סאטון.

### עונה שנייה
* אלפרד אינוק – ג'יימי מקיין.
* ג'ון האנה – ד"ר ארצ'י ווטסון.
* אשלי ג'נסן – דבי דורל.
* ריצ'רד רנקין – ד"ר אלכס קירן.
* קייטי קלרקסון-היל – ד"ר זואי וייד.

## סקירה

## הפקה
ב-23 בפברואר 2018 פורסם שהסדרה תחודש לעונה שנייה, בהשתתפות צוות שחקנים חדש לגמרי, בעקבות ליהוקה של ג'ודי ויטאקר לתפקיד הדוקטור ה-13 בסדרה "דוקטור הו". העונה השנייה מתרחשת במחלקה נוירולוגית בבית חולים South Lothian. שידור העונה השנייה החל ב-16 באפריל 2019.

## קישורים חיצוניים
* 

* "בידיים טובות" באתר ה-BBC

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:BBC: תוכניות וסדרות
קטגוריה:סדרות טלוויזיה רפואיות
קטגוריה:סדרות דרמה בריטיות
קו B של הרכבת התחתית של ניו יורק

**קו B** או בשמו המלא **קו מהיר השדרה השישית** (באנגלית: **B Sixth Avenue Express**) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כתום ופועלות בו 37 תחנות. הקו נקרא קו מהיר שכן הוא מדלג על תחנות רבות בשדרה השישית במנהטן ובה בעת משלים את השירות של קווים אחרים בהארלם ובברייטון ביץ' שבברוקלין.

## היסטוריה

## מסלול הקו
הקו מתחיל את מסלולו מצפון מערב הברונקס סמוך לגנים הבוטניים של ניו יורק. הקו נוסע לכיוון דרום ונכנס למנהטן דרך מנהרה שחוצה את נהר הארלם, אומנם בצפון מנהטן הקו עוצר בכל התחנות, אך בדרום מנהטן ובמנהטן תחתית הקו מדלג על תחנות רבות, לאחר שחצה את מנהטן פונה מסלול הקו לכיוון ברוקלין שאליה הוא נכנס דרך גשר מנהטן. הקו חוצה את ברוקלין מצפון לדרום במסלול משותף עם קו Q אך בעוד קו Q עוצר בכל התחנות, קו B מדלג על תחנות רבות. תחנתו הסופית של הקו היא בברייטון ביץ' שבקצה הדרומי של ברוקלין.

## קישורים חיצוניים

קטגוריה:ניו יורק: קווי רכבת תחתית
חרובסק

**חרובסק** (ברוסית: **Ха́ровск**) היא עיר במחוז משנה חרובסק במחוז וולוגדה שברוסיה. העיר ממוקמת על גדתו השמאלית של נהר קובנה, כ-90 ק"מ מצפון לעיר וולוגדה. אוכלוסיית העיר נמצאת בירידה מתמדת מאז שנת 1989 – ב-2010 היא מנתה כ-10,079 תושבים, ואז מנתה כ־13,083 תושבים.

## היסטוריה
בשנת 1894 החלה בנייתה של מסילת הרכבת בין הערים וולוגדה וארכנגלסק – הוחלט שהיא תעבור בנתיב הקצר ביותר, ולא דרך יישובים קיימים, ובסופו של דבר היא עברה במיקומה הנוכחי של חרובסק. תחנת הרכבת במקום נפתחה בשנת 1894 וכונתה "קובינו"; לאחר מכן שמה שונה ל"לשצ'ובו" (ברוסית: Лещёво), וב-1914 שמה שונה בשנית ל"חרובסקיה". היישוב חרובסקיה (ברוסית: Харовская), שנודע גם בשם חרובסקי (ברוסית: Харовский), הוקם באזור תחנת הרכבת בשנת 1903, יחד עם הקמתו של מפעל זכוכית. ב-1919 הוקמה ביישוב גם מנסרה.

בשנת 1929 הוקם מחוז משנה חרובסק כמסגרת אדמיניסטרטיבית בתוך מחוז וולוגדה והיישוב הפך למרכז המנהלי של מחוז המשנה החדש. לאחר שאוכלוסייתו התפתחה ונבנו בו מפעלים נוספים, בשנת 1954 הוא קיבל מעמד של עיר, אשר שמה שונה לשמה הנוכחי - חרובסק.

## קישורים חיצוניים

## הערות שוליים

קטגוריה:מחוז וולוגדה: ערים
קטגוריה:יישובים שהוקמו ב-1903
The Shawn Mendes EP

**The Shawn Mendes EP** (בעברית: **המיני-אלבום של שון מנדס**) הוא המיני-אלבום הראשון של הזמר-יוצר הקנדי שון מנדס. המיני-אלבום יצא לאור ב-28 ביולי 2014, על ידי חברת התקליטים איילנד רקורדס.

עם יציאתו, נכנס המיני-אלבום אל המקום ה-5 במצעד האלבומים שבקנדה.

## רשימת רצועות

## סיבוב הופעות
מנדס יצא לסיבוב ההופעות הראשון שלו "****" על מנת לתמוך ולקדם את המיני אלבום ומאוחר יותר גם את אלבום הבכורה שלו, *[[Handwritten]]*. סיבוב ההופעות כלל כ-51 מופעים ונערך בארצות הברית, קנדה ובערים האירופאיות סטוקהולם, ברלין, פריז, לונדון ומדריד. סיבוב ההופעות החל בעיר ניו יורק בארצות הברית ב-15 בנובמבר 2014 והסתיים בסטוקהולם בשוודיה ב-18 בנובמבר 2015.

רוב המופעים של מנדס נערכו בהיכלים קטנים שיכולים להכיל אלפים בודדים. רשימת השירים אותם ביצע הייתה דינמית לאורך סיבוב ההופעות וכללה גרסאות כיסוי שונות אותם ביצע, בין היתר, לשירים "Fallin'" של אלישה קיז, "Hey There Delilah" של פליין וייט טיז ו"Thinking Out Loud" של אד שירן.

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2014
קטגוריה:אלבומי שון מנדס
קטגוריה:מיני-אלבומים באנגלית
קטגוריה:מיני-אלבומי חברת איילנד רקורדס
חוק אלן טיורינג

[200px|ממוזער|שמאל|[אלן טיורינג]]
**חוק אלן טיורינג** הוא שמו הלא רשמי של חוק שהתקבל בפרלמנט של בריטניה בשנת 2017, ולפיו הוענקה חנינה רטרואקטיבית לכל האנשים שהורשעו באנגליה וב בעבירות על פי חוקים שאסרו יחסי מין הומוסקסואליים. הוראת החנינה נכללה בנוסחו של **חוק השיטור והפשע 2017** (Policing and Crime Act 2017).

הכינוי לחוק ניתן על שמו של אלן טיורינג (1912–1954), מתמטיקאי מאבות מדעי המחשב, אשר הורשע ב-1952 על פי אחד מאותם חוקים.

## קבלת החוק
העבירות הפליליות על קיום יחסי מין הומוסקסואליים בוטלו באנגליה ובוויילס ב-1967, בסקוטלנד ב-1980 ובצפון אירלנד ב-1982. עם זאת ההרשעות הפליליות של אלו שהורשעו על פי העבירות שבוטלו נותרו בעינן.

בעשור השני של המאה ה-21 החלו בבריטניה מאמצים למתן חנינה קולקטיבית למורשעים בעבירות ההומופוביות. ממשלתו של דייוויד קמרון כללה בחוק שנחקק ב-2012 אפשרות למורשעים לפנות בבקשה לשר הפנים להורות על התעלמות מהרשעתם כאילו לא נפסקה, אך החוק לא קבע חנינה מההרשעה.

אלן טיורינג, אחת הדמויות המפורסמות ביותר שהורשעו בעבירה הומופובית, קיבל בשנת 2013 חנינה מלכותית אינדיבידואלית לאחר מותו. חנינה זו נתנה דחיפה נוספת למאמצים לחקיקת חנינה קולקטיבית. החנינה לטיורינג ניתנה בעקבות יוזמתו של חבר הפרלמנט  (John Leech) מן המפלגה הליברל-דמוקרטית. ליץ' היה גם הדמות המרכזית מאחורי המאמצים לחקיקת חוק החנינה. הוא ניהל קמפיין לחקיקת החוק במשך מספר שנים וגם לאחר שאיבד את מושבו בפרלמנט לאחר הבחירות הכלליות בשנת 2015.

החל במערכת הבחירות של 2015 זכה הרעיון של חנינה קולקטיבית לתמיכה פוליטית רחבה מצד שתי המפלגות הגדולות בבריטניה - המפלגה השמרנית ומפלגת הלייבור. באביב 2016 הגיש חבר הפרלמנט ג'ון ניקולסון (John Nicolson) מן המפלגה הלאומית הסקוטית הצעת חוק פרטית בנושא. ממשלת בריטניה בראשות תרזה מיי בחרה להגיש הצעת חוק ממשלתית דומה ומעט נוקשה יותר, ובלמה בפרלמנט את הצעת החוק הפרטית של ניקולסון באמצעות פיליבסטר. הצעת החוק הממשלתית נחקקה וקיבלה הסכמה מלכותית ב-31 בינואר 2017.

מכוח חוק החנינה קיבלו כ-49 אלף איש לאחר מותם חנינה רטרואקטיבית על העבירות ההומופוביות שבהן הורשעו. החוק קובע כי מורשעים שעודם חיים נדרשים לפנות בבקשה לבטל את הרשעתם, על מנת שהממשלה תבדוק אינדיבידואלית שלא הורשעו על פי עבירות שעודן בתוקף.

במשפט סקוטלנד וצפון אירלנד טרם ניתנה חנינה למורשעים בעבירות הומופוביות.

## קישורים חיצוניים
* נוסח חוק השיטור והפשע 2017 (הסעיף הרלוונטי הוא 166)
* Thousands of gay men pardoned for past convictions, באתר חדשות ה-BBC, 31 בינואר 2017

## הערות שוליים

אלן טיורינג
קטגוריה:חנינה
קטגוריה:להט"ב בממלכה המאוחדת
קטגוריה:להט"ב: חוק ומשפט
קטגוריה:אלן טיורינג
קטגוריה:2017 בממלכה המאוחדת
אות אנלוגי

**אות אנלוגי (תקבילי)** הוא כל אות רציף המייצג גודל המשתנה בזמן. השתנות האות לאורך הזמן דומה לאופן בו משתנה הגודל לאורך הזמן. לדוגמה, באות שמע אנלוגי המופק על ידי מיקרופון, המתח החשמלי של האות משתנה באופן רציף, לאורך הזמן, בהתאם לשינויי לחץ האוויר הנגרמים על ידי גלי הקול. אות אנלוגי יכול לקבל אינסוף ערכים שונים בשונה מאות דיגיטלי, שבו הגודל הרציף מיוצג על ידי סדרה של ערכים בדידים שערכם האפשרי מוגבל לסט סופי של ערכים. המונח "אנלוגי" מתייחס בדרך כלל לאותות חשמליים. עם זאת, מערכות מכניות, פנאומטיות, הידראוליות, ומערכות אחרות עשויות גם הן לייצר אותות אנלוגיים.

## ייצוג
כל מידע יכול להיות מועבר על ידי אות אנלוגי. לעיתים קרובות אות כזה הוא תגובה מדודה לשינויים בעולם האמיתי, כגון צליל, אור, טמפרטורה, מיקום או לחץ. המשתנה הפיזי מומר לאות אנלוגי על ידי מתמר. לדוגמה, צליל המכה בדיאפרגמת המיקרופון גורם לתנודות מקבילות בזרם או מתח המיוצרים על ידי המיקרופון. המתח או הזרם הם "אנלוגים" או "תקביליים" לשינויי הלחץ שמייצר הצליל.

## רעש
לאות אנלוגי נוסף רעש והוא חווה עיוות, כתוצאה מערוצי תקשורת שהוא מועבר בהם ופעולות עיבוד אותות המופעלות עליו. אלו יכולים בהדרגה להפחית את יחס האות לרעש (SNR) של האות, המשמש מדד חשוב לאיכותו. בפרט, המרת אות אנלוגי לצורה ספרתית (דיגיטלית) מוסיפה רעש קוונטיזציה על גבי האות, אך עם המעבר לצורה דיגיטלית, יכול האות יכול להיות מעובד או מועבר בקלות רבה מבלי שתיפגע איכותו מרעש משמעותי נוסף או עיוות.

חסרונם הבולט ביותר של אותות אנלוגיים אל מול אותות ספרתיים הוא ששידורים אנלוגיים תמיד יוסיפו רעש לאות. כאשר האות מועתק, מועבר או מעובד, הרעש הבלתי נמנע שייווצר בערוץ ההעברה ידרדר באופן בלתי הפיך את יחס האות לרעש, עד שבמקרים קיצוניים האות הופך לחסר ערך. אובדן איכות האות היא בלתי הפיך שכן במרבית המקרים, אין שיטה אמינה להבחין בין הרעש לבין האות.

באותות אנלוגיים חשמליים, ניתן להפחית רעש חיצוני על ידי מיגון, חיבורים איכותיים ושימוש בסוגים מסוימים כבלים כגון זוג קואקסיאלי. עם זאת, לא ניתן להפחית את הרעש לחלוטין.

## ראו גם
* מחשב אנלוגי
* וידאו
* ממיר מאנלוגי לדיגיטלי
* הקלטה דיגיטלית
* סרט מגנטי
* אות דיגיטלי
* זמן בדיד וזמן רציף
* דיגיטלי/אנלוגי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיות מסכים
ברית הקואופרטיבים הבין-לאומית

ממוזער
**ברית הקואופרטיבים הבין-לאומית** (באנגלית: **International Co-operative Alliance - ICA**) היא איגוד פדרטיבי המייצג את הקואופרטיבים ותנועות הקואופרציה בעולם. הוא נוסד ב-1895 על מנת לאחד, לייצג ולהגן על קואופרטיבים ברחבי העולם. באמצעות 'ההצהרה על הזהות הקואופרטיבית' הגדירה הברית את הקואופרציה ברחבי העולם. היא מייצגת 313 פדרציות קואופרטיביות בכ-109 מדינות. על פי הערכות הארגון ב-2017 בעולם כ-2.94 מיליון קואופרטיבים בהם חברים כ-1.217 מיליארד בני אדם.

על בסיס נתונים שאסף הארגון ב-2017 ב-154 מדינות, לפחות 279.4 מיליון בני אדם, המהווים כ-9.46% מאוכלוסיית העולם העובדת, מוצאים את פרנסתם העיקרים בקואופרטיבים. מתוכם, כ-11.1 מיליון עובדים-חברים בקואופרטיבים, 16 מיליון שכירים בקואופרטיבים ו-252.2 מיליון עובדים 'בחסות קואופרטיבים' (על פי רוב חקלאים נעזרים בקואופרציה לארגון ומכירת תוצרתם בחלקות המוחזקות בבעלות פרטית).

הברית מכוננת מרכז לידע משותף ומומחיות בתחום הקואופרציה, כמו גם בסיסים לשיתופי פעולה בתחום. חברי הברית הם ארגונים קואופרטיביים לאומיים ובין-לאומיים מכל ענפי הכלכלה, ובכללם חקלאות, בנקאות, צרכנות, דייג, בריאות, דיור, ביטוח ועבודה. ב-2006 פרסם הארגון את ה-ICA גלובל 300 - אינדקס הקואופרטיבים והיוזמות המשותפות הגדולים בעולם, המדגימים את קנה המידה של התנועה הקואופרטיבית הבין-לאומית.

ביולי מדי שנה, ביום ראשון בשבוע הראשון לחודש, מציינת הברית את 'יום הקואופרציה'.

## מבנה
לברית אספה כללית, וחבר נאמנים המונה 20 חברים. היא מפולחת לארבעה אזורים גאוגרפיים: אפריקה, אירופה, אסיה-פסיפיק ואמריקה. חלוקה נוספת שלה היא לארגונים סקטורליים: חקלאות, צרכנות, דייג, בריאות, דיור, וביטוח משותף. כמו כן כוללת הברית שורה של ועדות נושאיות: מחקר, תקשורת, משאבי אנוש, ושוויון מגדרי.

## דגל התנועה הקואופרטיבית
ב-1925 אמצה הברית את דגל הקשת בת 7 הצבעים, המייצג אחדות, גיוון, את כוחו של האור, נאורות וקידמה. ב-2001 אומץ דגל חדש באספת הברית בסיאול, קוריאה, על מנת למנוע בלבול עם דגל-קשת אחרים כגון דגל הקהילה הגאה. הדגל החדש הציג רבע-קשת בת 6 צבעים ממנה פורחות יונים, ותחתיו ראשי התיבות ICA. ב-2014 הוחלף הדגל בלוגו סגול או לבן על רקע סגול, המורכב מהאותיות CO-OP כששתי ה-O מחוברות ביניהן בדימוי של שרשרת.

## קישורים חיצוניים

* 
* 

## הערות שוליים

קטגוריה:קואופרטיבים
קטגוריה:איגודים
קטגוריה:פעילות שיתופית
קטגוריה:ארגונים בין-לאומיים לא-ממשלתיים
ברייתא דרבי עקיבא

**ברייתא דרבי עקיבא**, היא משנה חיצונית שנאמרה על ידי רבי עקיבא, ומופיעה בספר היכלות, המיוחס לרבי ישמעאל כהן גדול. הברייתא מצוטטת בסידורו של רב עמרם גאון, והאחרונים פסקו כי מי שמתפלל יחיד (לא במניין) יכול לומר את לשון הברייתא, כדי לצאת חובת אמירת ברכו.
## הסבר הברייתא
ספר היכלות מתאר את מעשה עלייתם של רבי עקיבא ורבי ישמעאל, להיכלות העליונים. 

באשר לרבי עקיבא, ניתן לקשור מעשה זה עם סיפור הארבעה שנכנסו לפרדס. הפרדס מקביל לאותם היכלות העליונים, שרבי עקיבא עלה אליהם בשלום, ושב משם בשלום. הכניסה לפרדס, או העלייה אל ההיכלות העליונים היא התעלות רוחנית כה גבוהה, הנעשית בשבעה שלבים. כל שלב הוא אנרגטי יותר מקודמו, וכל אחד מסמל היכל גבוה מקודמו. בהיכל העליון, אליו הגיע רבי עקיבא, נמצא כיסא הכבוד. בניגוד לרבי עקיבא, יתר שלושת החכמים שניסו לצלוח את המסע, נכשלו. האחד מת, השני התפקר, והשלישי נטרפה עליו דעתו.

רבי עקיבא שצלח את המסע, ושב בשלום מתאר את חוויותיו  מההיכל העליון.

### תפילת שחרית
למעשה מתאר רבי עקיבא, מהלך של תפילת שחרית, המתנהלת בשמיים, בדיוק כפי שאנו נוהגים כאן על הארץ.                                                                                                    

המלאך, בתפקיד שליח הציבור, עומד באמצע הרקיע וקורא את סדר התפילה, עד שמגיע ל"ברכו", וכל גדודי מעלה, (שהם קהל המתפללים), חוזרים אחריו על מילות התפילה. כאשר הם מגיעים ל"ברכו", מפנה המלאך את הבמה, ואת מקומו תופסת חיה אחת.

## מוזיקה
מילות הברייתא הולחנו על ידי המוזיקאי ארז יחיאל, והשיר מבוצע על ידי הזמר יובל טייב.
* ברייתא דרבי עקיבא - שיר

## הערות שוליים

קטגוריה:ברייתות
קטגוריה:תפילת שחרית
קטגוריה:רבי עקיבא
קטגוריה:מיסטיקה יהודית
גאנד (אי)

**האי גאנד** או **האי גנט** (באנגלית: **Gand Island** או **Ghent Island**; או בהולנדית: **Genteiland**) הוא אי מכוסה קרח, הממוקם בין האי אונוור והאי בראבנט, בארכיפלג פאלמר, שנמצא למול חוף חצי האי האנטארקטי שבאנטארקטיקה.

האי נמצא בקצה הצפוני של מצר שולאר.

אורכו של האי 4.82 קילומטרים, ורוחבו 2.41 קילומטרים.

שטחו של האי 9.30 קמ"ר.

## היסטוריה
### גילוי האי
האי התגלה על ידי המשלחת האנטארקטית הבלגית, שחקרה את אנטארקטיקה בין השנים 1897–1899, בראשותו של אדריאן דה ז'רלאש.

### מקור השם
ז'רלאש קרא לאי "גאנד" בצרפתית שמה של העיר של גנט שבבלגיה שסייעה במימון משלחת החקר שהנהיג.

## קישורים חיצוניים
* האי גאנד באתר הסקר הגאולוגי של ארצות הברית
* האי גאנד באתר הגאזט האנטארקטי של ממשלת אוסטרליה
*  האי גאנד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי גאנד
* תחזית מזג אוויר עדכנית ארוכת טווח עבור האי גאנד

## הערות שוליים

גאנד
פרודניק

**פרודניק** (בפולנית: **Prudnik**, ; שמה לשעבר בגרמנית: נוישטאדט בשלזיה עילית, **Neustadt in Oberschlesien**) היא עיר הנמצאת בדרום פולין על גדות הנהר פרודניק. אוכלוסיית העיר מונה 21,170 תושבים.

## הקהילה היהודית

קהילת יהודי פרודניק התגוררה בעיר פרודניק, יהודי פרודניק העשירים תרמו רבות לקהילה היהודית ולעיר עצמה. במיוחד משפחות פרנקל ופינקוס.

לאחר השואה הקהילה בפרודניק לא התאוששה.

## ערים תאומות
* 
* 
* 
* 
* 

## קישורים חיצוניים

*  
* 
* 

## הערות שוליים

קטגוריה:אופולה (פרובינציה): ערים
קטגוריה:שלזיה (פרובינציה): עיירות יהודיות
קטגוריה:יישובים שהוקמו במאה ה-13
491 (סרט)

**491** הוא סרט דרמה שוודי שצולם בשחור-לבן ויצא ב-16 במרץ 1964. הסרט בוים על ידי וילגוט שמאן , והוא מבוסס על רומן שכתב לארס גרלינג (). קבוצה של מספר פושעים צעירים נבחרו להשתתף בניסוי חברתי. בניסוי חברתי זה, הקבוצה הייתה צריכה לחיות יחד עם שני עובדים סוציאליים.

הסרט שנוי במחלוקת, לאחר שהוצג קטע שכלול אונס הומוסקסואלי-זכרי. הסרט נאסר לצפייה לראשונה בשוודיה ובמלזיה, ולאחר מכן גם בנורווגיה עד ל-1971. הסרט שוחרר מחדש לקהל הרחב במלזיה לאחר שנחתך קטע זה וקטע של אונס אישה על ידי כלב הבית. התגובות בשוודיה היו בעיקר תגובות של סלידה וזעם. הסרט הוא גם אחת מהסיבות שמפלגת הנוצרים הדמוקרטים נוסדה ב-1964.

## קישורים חיצוניים

## הערות שוליים

קטגוריה:סרטי 1964
קטגוריה:סרטי שחור-לבן
קטגוריה:סרטי להט"ב שוודיים
קטגוריה:סרטים שצונזרו בבריטניה
הארמייה החמישית (האימפריה העות'מאנית)

**הארמייה החמישית** (בטורקית: **5. Ordu**) הייתה ארמיית שדה של צבא האימפריה העות'מאנית, שלחמה בקרב גליפולי.

## היסטוריה
הארמייה הוקמה ב-25 במרץ 1915, לצורך הגנה על הדרדנלים, והועמדה תחת פיקודו של גנרל אוטו לימן פון זנדרס הגרמני. הארמייה לחמה בנחישות בקרב גליפולי, ובין מפקדיה התבלט מאוד מוסטפא כמאל, לימים אתא טורק. הארמייה לחמה בגבורה במהלך הקרבות בחצי האי גליפולי, ולבסוף נסוגו משם כוחות הצבא הבריטי. לאחר הקרב צומצמה הארמייה, וב-21 בנובמבר 1918 פורקה הארמייה.

## מפקדים
* אוטו לימן פון זנדרס (7 בספטמבר 1914 - 24 בפברואר 1918)
* מהמוט קאמיל פאשה (פברואר 1918)
* מהמט אסאט בילקאר (פברואר 1918 - יוני 1918)
* מהמוט קאמיל פאשה (יוני 1918 - 21 בנובמבר 1918)

## לקריאה נוספת

* 
* 
* 


קטגוריה:ארמיות האימפריה העות'מאנית
קטגוריה:האימפריה העות'מאנית: היסטוריה צבאית
שייקר הייטס

**שייקר הייטס** (באנגלית: **Shaker Heights**) היא עיר במחוז קויאהוגה, במדינת אוהיו, שבארצות הברית. על פי מפקד האוכלוסין של ארצות הברית לשנת 2010 מנתה אוכלוסיית העיר 28,488 תושבים. שייקר הייטס היא פרבר של קליבלנד, השוכנת בקצה המזרחי של גבולות העיר. ביולי 1911 בעלי רכוש ייסדו יישוב ברצועת אדמה מדרום לקליבלנד וקראו לו "Shaker Village".

שייקר הייטס נבנתה כעיר מתוכננת, ופותחה על ידי האחים היזמים אוריס ומנטיס ואן סוורינגן.

## גאוגרפיה
שייקר הייטס סמוכה לעיר קליבלנד. היא ניצבת בגובה של 320 מטר מעל פני הים ומרכזה נמצא עשרה קילומטרים מימת אירי. בתוך העיר מספר אגמים מלאכותיים:"אגם הפרסה" שצורתו כפרסת סוס "האגם הירוק", ואגם שייקר התחתון".

שייקר הייטס גובלת בקליבלנד, קליבלנד הייטס, אוניברסיטת קליבלנד, ביצ'ווד, היילנד הילס, ובעיר וורנסוויל הייטס. שייקר הייטס חברה בארגון ישובי צפון-מזרח אוהיו.

## קישורים חיצוניים

* 
* 

## הערות שוליים

קטגוריה:אוהיו: ערים
קטגוריה:יישובים שהוקמו ב-1911
יוזף פרנץ, ארכידוכס אוסטריה

**יוזף פרנץ, ארכידוכס אוסטריה ונסיך הונגריה** (בגרמנית: **Erzherzog Josef Franz von Österreich**; 28 במרץ 1895 - 25 בספטמבר 1957), היה נסיך הכתר של הונגריה, בעת שלטונו של אביו בשנים 1919–1920.

## ביוגרפיה
יוזף פרנץ נולד בברנו ב-28 במרץ 1895, בתקופת שלטונו של הסבא-רבא שלו מצד האמא, פרנץ יוזף הראשון, קיסר אוסטריה, שהיה גם בן דודו מדרגה שנייה מצד אביו. הוריו היו יוזף אוגוסט, ארכידוכס אוסטריה ואוגוסטה, נסיכת בוואריה בתם של לאופולד, נסיך בוואריה וגיזלה, ארכידוכסית אוסטריה בתו של פרנץ יוזף הראשון, קיסר אוסטריה.

בשנת 1915 הוא התגייס לצבא האימפריה האוסטרו-הונגרית, והצטרף לרגימנט ההוסארים הקיסרי והמלכותי ה-7 (וילהלם השני, קיסר גרמניה), עמו לחם בקרבות שונים במהלך מלחמת העולם הראשונה, ובכלל זה תחת פיקודם של סבטוזר בורוייביץ' וארתור ארץ פון שטראוסנבורג. כאשר נוסדה הרפובליקה הסובייטית בהונגריה בשנת 1919, הוא נלקח כבן ערובה על ידי הקומוניסטים. הוא נשלח למרכז מעצר ונידון למוות, ורק לאחר התערבות משפחת המלוכה האנגלית הוא שוחרר מהכלא ביולי 1919. לאחר שחרורו, הוא המשיך את לימודיו באוניברסיטת בודפשט וקיבל את הדוקטורט שלו בשנת 1923 במשפטים.

ב-4 באוקטובר 1924 התחתן יוזף פרנץ עם אנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, בתם של פרדיננד הרביעי, הדוכס הגדול של טוסקנה ואליצ'ה, נסיכת פארמה, ממנה נולדו לו שמונה ילדים.

בין השנים 1927–1945 הוא היה חבר הפרלמנט ההונגרי, והיה בעל השפעה רבה בהונגריה. בשנת 1944 הוא נמלט לרגנסבורג, ובשנת 1947 דחו בעלות הברית המערביות את דרישת ההסגרה של יוזף פרנץ להונגריה, שנדרשה על ידי לאסלו רייק, כדי להעמידו לדין על פשעי מלחמה. בשנת 1948 היגר יוזף פרנץ לפורטוגל, והתיישב עם משפחתו בעיר פורטו.

ב-25 בספטמבר 1957 מת יוזף פרנץ בקרקבלוש, פורטוגל, ולאחר מכן הועברו עצמותיו לקבורה בגרמניה.

## משפחתו
ב-4 באוקטובר 1924 התחתן יוזף פרנץ עם אנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שמונה ילדים:
* מרגרטה, ארכידוכסית אוסטריה (1925–1979) התחתנה עם אלכסנדר צ'ך
* אילונה, ארכידוכסית אוסטריה (1927–2011), התחתנה עם גאורג אלכסנדר, דוכס מקלנבורג
* אנה תרזיה, ארכידוכסית אוסטריה (1928–1984)
* יוזף ארפאד, ארכידוכס אוסטריה (1933–2017), התחתן עם מריה, נסיכת לוונשטיין-ורטהיים-רוזנברג
* אישטוואן דומיניק, ארכידוכס אוסטריה (1934–2011), התחתן עם מריה אנדרל
* מריה קינגה, ארכידוכסית אוסטריה (נולדה ב-1938), התחתנה עם ארנסט קיס, ולאחריו התחתנה עם יואכים קריסט
* גזה, ארכידוכס אוסטריה (נולד ב-1940), התחתן עם מוניקה דקה
* מיכאל, ארכידוכס אוסטריה (נולד ב-1942), התחתן עם כריסטיאנה, נסיכת לוונשטיין-ורטהיים-רוזנברג

## אילן יוחסין

## קישורים חיצוניים

* 

## הערות שוליים

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1895
קטגוריה:נפטרים ב-1957
נואלה הולוויי

**נואלה הולוויי** (באנגלית: **Nuala Holloway**; נולדה ב-18 בדצמבר 1956) היא דוגמנית ואמנית אירית.

## ביוגרפיה
הולוויי נולדה במחוז וסטמית', לאחר סיום לימודיה בבית הספר החלה לעבוד כדוגמנית.

במהלך שנות השבעים והשמונים הופיעה במספר מגזינים ועיתונים שונים ודגמנה באירלנד ובמדינות נוספות.

ב-1975 זכתה בתחרות מיס וסטמית' וייצגה את המחוז שלה במיס אירלנד, באותה שנה ייצגה את אירלנד בתחרות יופי.

ב-1978 הופיעה בסרט "שוד הרכבת הגדול" לצד שון קונרי דונלד סאת'רלנד.

היא גם שימשה ככפילה של השחקנית לזלי אן דאון במספר סרטים והופיעה במספר סדרות בטלוויזיה.

ב-2000 הופיעה בסרט "The Most Fertile Man in Ireland" עם ג'יימס נסביט.

היא בעלת תואר באנגלית, איטלקית ותולדות האמנות מאוניברסיטת קולג' בדבלין, בנוסף היא למדה לתואר באירלנד בתקופת ימי הביניים.

היא בעלת תעודת הוראה באנגלית ועבדה כמורה לאנגלית בבית ספר.

היא למדה בקולג' לאמנות וכאמנית היא עובדת בין היתר עם צבעי מים וצבעי שמן.

בין עבודותיה נמנות הדיוקנאות של נשיאת אירלנד מארי מקאליס ואלביס פרסלי.

היא הציגה מספר תערוכות של עבודות האמנות שלה.

## קישורים חיצוניים
* 

## הערות שוליים

קטגוריה:זוכות מיס אירלנד
קטגוריה:משתתפות בתחרות מיס אינטרנשיונל
קטגוריה:ילידות 1956
שמואל מאיר הולנדר

רבי **שמואל מאיר הכהן הולנדר** (כ"ח באדר ב תרמ"ט, 31 במרץ 1889 – ט"ז בטבת תשכ"ה, 21 בדצמבר 1964) היה רב ואב בית דין באמסנא שבגליציה, צ'רנוביץ ודארבאני שברומניה. לאחר עלותו לארץ ישראל שימש כרב שכונת נווה צדק ובית הכנסת "קהל חסידים" בתל אביב.

## ביוגרפיה
נולד במשאנה דולנה שבגליציה, שם כיהן אביו הרב נתן דוד הולנדר כרב ואב בית דין. גם סבו רבי יוסף הולנדר היה מחשובי חסידי האדמו"ר בעל ה'דברי חיים' מצאנז ובנו בעל ה'דברי יחזקאל' משינאווא, כיהן כאב בית דין אמסנא. למד בישיבת עץ חיים אצל האדמו"ר רבי שלמה הלברשטאם מבאבוב.

לאחר נישואיו כיהן כרב באמסנא. בשנת 1913 התמנה כרב ואב"ד בצ'רנוביץ וכיהן בתפקידו כשלושים שנה. הִרבה להתכתב בהלכה ובחסידות עם גדולי דורו ועם רבני אירופה. ברשותו נשמרו עשרות מכתבים תורניים שנשלחו אליו על ידי חשובי הרבנים באירופה, ובהם רבי חיים מרדכי רולר אב"ד ניאמץ, רבי יוסף לייב סופר אב"ד פאקש, רבי דוד יהודה זילברשטיין אב"ד וויצן, רבי בצלאל זאב שפרן אב"ד באקו ואחרים.

בזמן מלחמת העולם השנייה המשיך לשמש כרב בצ'רנוביץ וניצל מגירוש לטרנסניסטריה. לאחר המלחמה שימש כאב"ד דארבאני. בשנת 1947 שימש כרב בית הכנסת "שלום על ישראל" בבוקרשט.

בתקופת מלחמת העולם השנייה רכש כתבי יד של רבי שמואל קעלין בעל מחצית השקל שכללו חידושים על מסכתות בבא בתרא ועבודה זרה. בשנת 1958 הוציאם לאור, בתוספת הקדמה.

בשנת 1948 עלה לישראל ושימש כרב שכונת נווה צדק בתל אביב ובית הכנסת "קהל חסידים" בשכונה. ב-1955 היה ממובילי ההתנגדות מקרב רבני תל אביב לבחירת גולדה מאיר לראשות העיר. הוא כתב מכתב לראש העיר חיים לבנון, ובו פירט את הנימוקים ההלכתיים כנגד בחירת אישה לתפקיד.

דברים רבים הובאו בשמו בסדרת ספרי "מגדולי התורה והחסידות".

מאמריו פורסמו בכתבי העת דאס יודישע ווארט, אוצר החיים, בית ועד לחכמים, קבוצי אפרים, תל תלפיות.

נפטר בשנת 1964 ונקבר בבית הקברות נחלת יצחק, סמוך לחותנו בזיווג שני הרב שלום הגר.

## משפחתו
הרב הולנדר היה כהן מיוחס מגזע משפחת רפופורט. האדמו"ר רבי אהרן מבעלזא אמר לחסידיו שייקחו אותו לפדיון הבן.

בזיווג ראשון נשא אישה ממשפחת פרנקל תאומים, ממנה נולדה בתם רייזל (יכט). האם נפטרה זמן קצר לאחר לידתה. רייזל יכט נישאה לרב יצחק משולם לייפר אב בית דין (אב"ד) דארבאני שברומניה.

בזיווג שני נשא את בתו של האדמו"ר רבי שלום הגר מסטרוז'ניץ, ממנה נולדו שתי בנות: שרה אסתר וחיה רייצא. שרה אסתר נישאה לדוד המאירי וחיה רייצא נישאה לד"ר צבי שפסר.

בזיווג שלישי נשא את רינא (רינה) בת ר' ישכר דב כהנא מפעסט, ממנה נולדו שני בנים: זאב יהודה ונתן דוד.

אחותו של הרב הולנדר הייתה אשת האדמו"ר רבי יצחק אייזיק רוזנבוים מזוטשקא.

## ספריו
* שו"ת ש"ם הכהן, ירושלים, תשי"ב
* מהרש"מ הכהן, תל אביב, תשט"ז

## לקריאה נוספת
* מאיר וונדר, אנציקלופדיה לחכמי גליציה, חלק ב, עמ' 96- 99

## קישורים חיצוניים
*הקדמתו לספרו "שם הכהן", באתר מכללה ירושלים

*הספר "מהרש"ם הכהן", באתר אוצר החכמה

*אוסף מכתבים מגדולי הרבנים אליו, באתר קדם (בית מכירות פומביות)

*שורשי משפחתו בבלוג "תולדות ושורשים"

## הערות שוליים

קטגוריה:רבנים גליציאנים
קטגוריה:רבנים רומנים
קטגוריה:תל אביב-יפו: רבני שכונות
קטגוריה:מחברי ספרי שו"ת ישראלים
קטגוריה:ישראלים ילידי האימפריה האוסטרו-הונגרית
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות נחלת יצחק
קטגוריה:מחברי ספרי חידושים על התורה
קטגוריה:צ'רנוביץ: רבנים
קטגוריה:ישראלים שנולדו ב-1889
קטגוריה:ישראלים שנפטרו ב-1964
הארמייה השישית (האימפריה העות'מאנית)

**הארמייה השישית** (בטורקית: **6. Ordu**) הייתה ארמיית שדה של צבא האימפריה העות'מאנית שהוקמה באמצע המאה ה-19 ובסיסה המרכזי היה במסופוטמיה. בתקופה מלחמת העולם הראשונה נשאה בעיקר הנטל מלחמתי של טורקיה במערכה במסופוטמיה.

## היסטוריה
הארמייה הוקמה באמצע המאה ה-19 והוצבה במסופוטמיה כשמפקדת הארמייה ישבה בבגדאד. עם הקמתה כלל כוח הארמייה כ-14 גדודים של רגלים ופרשים שנתמכו על יד סוללות ארטילריה.

ב-1908, לאחר מרד הטורקים הצעירים, עברה הארמייה רה-ארגון וסדר הכוחות הוגדל ל-3 דיוויזיות סדירות ו-4 דיוויזיות מילואים.
 
עם פרוץ מלחמת העולם הראשונה ופתיחת המערכה במסופוטמיה הפכה הארמייה לכח העיקרי שלחם בזירה זו. הארמייה אורגנה ב-2 קורפוסים: 
* הקורפוס ה-12  - הוחלפה בהמשך על ידי הקורפוס ה-18 
* הקורפוס ה-13  
קורפוסים אלו כללו, בדרך כלל, 3 דיוויזיות סדירות.

במהלך המערכה תפסו את הפיקוד על הארמייה מספר מפקדים. עם פתיחת המערכה נחלה הארמייה כישלונות ונאלצה לסגת וזאת מכיוון שעיקרה של הארמייה הוצב להגן על בגדאד. עם התקרבות הבריטים לבגדאד חיזקו הטורקים את הארמייה ובשלהי 1915 בלמו חייליה את הבריטים בקרב קטסיפון והביסו אותם בתחילת 1916 במהלך המצור על כות. בהמשך המערכה חיזקו הבריטים את כוחותיהם והנחילו לארמייה מפלות קשות וב-11 במרץ 1917 נכבשה בגדאד על ידי הצבא הבריטי. לאחר מכן לחמה הארמייה בקרבות השונים עד סיום המלחמה.

ב-9 בפברואר 1918 פורקה הארמייה.

## מפקדים
* סופי ביי (נובמבר 1914 - ינואר 1915)
* סולימאן אסקרי ביי (ינואר 1915 - אפריל 1915)
* נוראדין איברהים פאשה (אפריל 1915 - אוקטובר 1915)
* קולמר פון דר גולץ (13 באוקטובר 1915 - 19 באפריל 1916)
* חליל כות (19 באפריל 1916 - 30 ביוני 1918)
* עלי איחסן סביס (30 ביוני 1918 - 9 בפברואר 1919)

## לקריאה נוספת

* 
* 
* 


קטגוריה:ארמיות האימפריה העות'מאנית
קטגוריה:האימפריה העות'מאנית: היסטוריה צבאית
קרול ריץ'

**קרול ריץ**' (בגרמנית: **Carol Rich**; נולדה ב-15 בפברואר 1962) היא זמרת שווייצרית.

## ביוגרפיה
ריץ' נולדה בקנטון פריבור בשם אן-ליס קאייל.

היא למדה שירה קלאסית בקונסרבטוריון של פריבור.

ב-1984 השתתפה לראשונה בקדם האירוויזיון השווייצרי והייתה במקום השביעי אך השיר ששרה באירוע נהייה לסינגל מצליח.

ב-1987 השתתפה בשנית בקדם וזכתה בו, באירוויזיון 1987 שרה את השיר "Moitié, moitié" (חצי חצי) והייתה במקום ה-17.

ב-1990 עברה לפריז שם עבדה בין היתר עם המלחין פרנסיס לה, בשנה זו גם הוציאה אלבום.

ב-1991 השתתפה בשלישית בקדם, לאחר מכן לקחה הפסקה מתחום המוזיקה.

ב-1999 חזרה להופיע, במהלך שנות ה-2000 הוציאה שלושה אלבומים ויצאה למספר סיבובי הופעות.

## קישורים חיצוניים
* 

קטגוריה:זמרות שווייצריות
קטגוריה:שווייצריות שנולדו ב-1962
קטגוריה:שווייצרים שנולדו ב-1962
קטגוריה:משתתפי אירוויזיון 1987
קטגוריה:נציגי שווייץ באירוויזיון
דייוויד דנבאר ביואיק

**דייוויד דנבאר ביואיק** (באנגלית: **David Dunbar Buick**) (1854–1929) היה ממציא, מייסד ומנהלה הראשון של יצרנית הרכב האמריקאית ביואיק (1903).

## ביוגרפיה

ביואיק נולד בארברוט , מחוז אנגוס , סקוטלנד ועבר לדטרויט בגיל שנתיים עם הוריו (אביו: אלכסנדר).

בשנת 1869, בגיל 15 ביואיק עזב את בית הספר והועסק בחברה ששבנתה מוצרי אינסטלציה. בשנת 1982 החברה נתקלה בבעיות פיננסיות וביואיק ושותף רכשו את החברה. בשלב זה החל ביואיק להראות את הבטחתו כממציא, לייצר חידושים רבים, כולל ממטרה דשא, ושיטה לצבוע ברזל יצוק לצמיתות עם אמייל זגוגית אשר אפשרה את הייצור של אמבטיות "לבן" במחיר נמוך יותר. עם השילוב של החדשנות של ביואיק החברה הפכה רווחית למדי.

במהלך 1890, פיתח ביואיק עניין במנועי בעירה פנימית והחל ניסויים איתם. ביואיק לא הקדיש זמן רב לעסקי הצנרת, השותפות פורקה והחברה נמכרה.

בשנת 1899 ביואיק הקים חברה חדשה: "Buick Auto-Vim and Power Company". מטרתה המוצהרת של החברה הייתה לשווק את המנועים לשימוש חקלאי. ביואיק פנה במהרה להתפתחות של מכונית שלמה, ולא רק מנוע. בנוסף, ביואיק התרכז במחקר ופיתוח על חשבון ייצור ומכירות.

בתחילת 1902, ביואיק הקים את חברת הייצור של ביואיק, בכוונה לשווק את מנועיו לחברות רכב אחרות, ובנוסף ייצור ומכירה של מכוניות משלו.

בעיות הייצור והפיתוח התפתחו, ובסוף 1902, ביואיק נותר ללא תזרים מזומנים, עם מכונית אחת בלבד. ההתמקדות בפיתוח גרמה לפיתוח מנוע השסתום המהיר "Valve in-Head" . שיטה זו של בניית מנוע מייצרת חזק יותר מהמנועים שבנו היצרנים האחרים באותה עת. מנועי "Overhead valve engine" משמשים את רוב יצרני הרכב כיום.

אפשר לסווג כמעט את כל המנועים המודרניים כמו נגזרות של ההמצאה של ביואיק.

בשנת 1903 לאחר שנותר פעם נוספת ללא תזרים מזומנים, נאלץ ביואיק לגייס יותר כסף באמצעות הלוואה בסך 5,000 דולר. בעזרת סיוע פיננסי זה, ביואיק הקים את "ביואיק מוטור קומפני" ב-19 במאי 1903.

באותה שנה נקלעה החברה לקשיים כספיים והשתלט עליה איש העסקים ג'יימס ה. וייטינג, שהעבירה לעירו פלינט. בשנת 1904 שכר וייטינג את ויליאם דוראנט שינהל את ביואיק.

בשנת 1904 נטל חלק בבניית דגם ביואיק מודל B.

בשנת 1906 קיבל ביואיק חבילה לפיצויים ועזב את החברה שהקים. נשיא ביואיק, ויליאם דוראנט, קנה את המניה מביואיק תמורת 100,000 דולר.

לאחר השקעות לא מוצלחות בנפט בקליפורניה ובפלורידה, וניסיון (עם בנו טום) לייצר קרבורטורים, ביואיק חזר לעסקי הרכב בשנת 1921, כנשיא חברת "לוריין מוטורס" ("Lorraine Motors") קצרת הימים, ובשנת 1923 עיצוב של "דנבר", אב טיפוס של רכב.

בערוב ימיו עבד כמורה ב"בית הספר לעסקאות בדטרויט".

בשנת 1929 נפטר מסרטן המעי הגס. נקבר בבית הקברות וודמיר בדטרויט, מישיגן.

בשנת 1974 צורף ביואיק למוזיאון האמריקני "היכל התהילה של הרכב" .

ביואיק ייצרה יותר מ-35,000,000 כלי רכב.

## ראו גם
* ביואיק

## קישורים חיצוניים

* 
* 

## הערות שוליים

*
קטגוריה:מהגרים מסקוטלנד לארצות הברית
קטגוריה:חלוצי תעשיית הרכב
קטגוריה:תעשיינים אמריקאים
קטגוריה:יזמים אמריקאים
קטגוריה:ממציאים אמריקאים
קטגוריה:אמריקאים שנולדו ב-1854
קטגוריה:אמריקאים שנפטרו ב-1929
פה פון ציצוויץ

**פה פון ציצוויץ** (בגרמנית: **Fee von Zitzewitz**; 30 בדצמבר 1943 – 9 בפברואר 2006) הייתה דוגמנית גרמנייה.

## ביוגרפיה
פון ציצוויץ נולדה בעיר קולובז'ג שבפרוסיה כבת למשפחת אצולה  מפומרניה. אביה היה לויטננט קולונל בצבא גרמניה. הייתה לה אחות גדולה.

ב-1949 התגרשו הוריה, ואביה נישא בשנית.

ב-1967 זכתה בתואר "מיס שלזוויג-הולשטיין", באותה שנה נבחרה למיס גרמניה בטקס שנערך בברלין.

היא ייצגה את גרמניה בתחרות מיס תבל 1967.

לאחר מכן נהייתה לדוגמנית מצליחה והופיעה על גבי מגזינים רבים.

ב-1970 הופיעה בסרט הטלוויזיה "Kannibal Komix oder Das Haus in Weiß".

לאחר עזיבתה את תחום הדוגמנות היא נלחמה בהתמכרותה לסמים.

ב-1996 השתתפה בפרק של שעשועון הטלוויזיה "Die Montagsmaler" ששודר ב-ARD.

ב-2005 השתתפה במפגש איחוד של מלכות יופי לשעבר מגרמניה שנערך בפארק אירופה.

פון ציצוויץ מתה מסרטן הריאה בגיל 62.

## קישורים חיצוניים
* כתבה באתר rp-online.de

## הערות שוליים

קטגוריה:זוכות מיס גרמניה
קטגוריה:משתתפות בתחרות מיס תבל 1967
קטגוריה:אצולה גרמנית
קטגוריה:דוגמנים בני מלוכה ואצולה
קטגוריה:גרמניות שנולדו ב-1943
קטגוריה:גרמנים שנולדו ב-1943
קטגוריה:דוגמניות גרמניות
קטגוריה:גרמניות שנפטרו ב-2006
קטגוריה:גרמנים שנפטרו ב-2006
שמואל בר-אבן

שמאל|ממוזער|הפסל "שמש בגבעון דום", שיצר בר-אבן ב-1972
[ממוזער|"המאבק" - פסל של בר-אבן ב[עמק המצלבה בירושלים]]
**שמואל בר-אבן** (1910 – 22 באוגוסט 1980) היה פסל וצייר ישראלי.

## ביוגרפיה
בר-אבן נולד ביבוריב בשם שמואל ברנשטיין, וכבר בילדותו הצטיין בציור. בשנת 1936 עלה לארץ ישראל, הקים משפחה ועסק בעבודות שונות. בהיותו בשנות הארבעים לחייו למד אמנות בסמינר אורנים, ובין מוריו היו מרסל ינקו ודב פייגין. ב-1957 התיישב, בעקבותיו של ינקו, בכפר האמנים עין הוד, שם עסק בציור ופיסול. כעבור עשר שנים, לאחר מלחמת ששת הימים, עבר לירושלים. שם חי עד סוף ימיו ויצר פסלי אבן גדולים.

בשנות השישים, הוא יצר עיצובים מופשטים מעץ אגוז, עם דגש על הרמוניה. על כך כתבה מבקרת האמנות מרים טל: "הוא לא תמיד היה פסל, לא תמיד היה ירושלמי, ולא תמיד היה בר-אבן [...] לפני שהפך סופית ל"בר-אבן" היה זמן-מה "בר-עץ".

בר-אבן הסביר שעוד בעין הוד התעוררה אצלו כמיהה לפסל באבן גדולת ממדים. בשל מחסור באבן מתאימה בעין הוד, הוא החליט לפנות לירושלים, שם מצא את האבן הירושלמית הצבעונית והקשה. הוא תיאר את רצונו לפסל באבן בנופי ירושלים, על מנת לשלב את סמלי העיר והמיסטיות שלה ביצירותיו. לאחר שחרור העיר העתיקה במלחמת ששת הימים, עלה לירושלים, אותה תיאר כעיר עליזה ותושביה מלאים הודיה. בהשראת התחושות הללו הוא החליט לקבוע בה את מושבו.

## לקריאה נוספת
* חנה קרן בר-אבן, **ילידת הארץ**, אחוה הוצאה לאור - חיפה, 2013

## קישורים חיצוניים

* 
* שמואל בר-אבן, באתר מרכז המידע לאמנות ישראלית
* 

## הערות שוליים

קטגוריה:פסלים ישראלים
קטגוריה:ציירים ישראלים
קטגוריה:ירושלים: אישים
קטגוריה:יהודים הקבורים בהר המנוחות
קטגוריה:עין הוד: אישים
קטגוריה:ישראלים שנולדו ב-1910
קטגוריה:ישראלים שנפטרו ב-1980
יום ולילה

**יום ולילה** (באנגלית: **Day & Night**) הוא סרט קצר אמריקאי באנימציית 2D ו-3D מסוגת קומדיה. הסרט בוים ונכתב על ידי טדי ניוטון והופק על ידי קווין רהר. הסרט הוקרן לראשונה בארצות הברית ב-18 ביוני 2010 לפני הקרנת הסרט "צעצוע של סיפור 3", ולאחר מכן הופץ ב-iTunes. בשנת 2012 הופץ הסרט באוסף הסרטים הקצרים של פיקסאר, חלק 2. בישראל הסרט הוקרן לראשונה ב-17 ביוני 2010 גם לפני הקרנת הסרט "צעצוע של סיפור 3". אורך הסרט הוא כ-6 דקות, ושפת המקור שלו היא אנגלית.

## עלילה
יום ולילה עוקב אחר שתי דמויות, יום ולילה. יום הוא סצנת יום עם שמש במרכז, ולילה הוא סצנת לילה עם ירח במרכז. כל מה שקורה בתוך יום או לילה מבטא אירועים רגילים המתרחשים בדרך כלל ביום או בלילה, בהתאמה, ואירועים אלה תואמים לעיתים קרובות פעולות או רגשות שיום או לילה מבטאים או מקבלים. לדוגמה, כאשר יום שמח יהיה לו קשת בענן, וכשלילה שמח יהיו לו זיקוקים בתוכו.

יום ולילה נפגשים ובהתחלה לא אוהבים זה את זה. הם מבטלים זה את זה מכיוון שכל אחד מהם רואה את האחר כשונה, ודעותיו הקדומות גורמות לשינוי פיזי בין השניים. עם זאת, ככל שהדמויות מגלות את האירועים המרתקים הרבים המתרחשים זה בזה, הם לומדים להעריך אותם ולומדים לחבב אחד את השני. בסוף הסרט, השמש יורדת ביום ועולה בלילה, כך שכאשר השמש נמצאת באותו גובה מעל האופק בכל אחת, שתי הדמויות נראות זהות. כאשר השמש ממשיכה במסלול שלה, יום הופך להיות לילה, והלילה הופך להיות יום.

## הפקה
הסרט הקצר משתמש באנימציית 2D ו-3D. קווי המתאר של שתי הדמויות מונפשים באנימציית 2D, ואילו מה שמופיע בתוך הצלליות של הדמויות הוא באנימציית 3D. הסרט הוא הסרט השני של פיקסאר שקיימות בו שני סוגים של אנימציות, הסרט הראשון היה "חברך העכברוש" המבוסס על הסרט "רטטוי".

הקול היחידי שנמצא בסרט הוא קולו של דוקטור ויין דייר (בדיבוב לעברית היה קולו של יובל דור), והוא נלקח מהרצאה שנתן בשנות השבעים. במאי הסרט שילב את הרעיונות שנלקחו מתוך הרצאתו של דייר, כדי להראות שהלא נודע יכול להיות מסתורי ויפה, ואין צורך לחשוש בו, דבר שמזכיר משפט של אלברט איינשטיין שאמר "הדבר היפה ביותר שאנו יכולים לחוות הוא המסתורי". פיקסאר עשתה לדייר הקרנה פרטית של הסרט.

המוזיקה של הסרט נעשתה על ידי מייקל ג'אקינו, אשר יצר את המוזיקה לסרטים "משפחת סופר-על", "רטטוי", "למעלה", "הקול בראש" ו"קוקו".

## ביקורות
הסרט הקצר זכה לביקורות משובחות. עיתון "וול סטריט ג'ורנל" תיאר את הסרט כסרט שמעולם לא ראו. "Antagony & Ecstasy" הביא לסרט ציון 10 מתוך 10, וכתב שההישגים של הסרט מבחינה טכנית ורשמית הושגו בגדול.

## פרסים ומועמדויות

## קישורים חיצוניים

* 

* 

קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטי 2010
קטגוריה:סרטים באנגלית
קטגוריה:סרטים קצרים
קטגוריה:סרטים קצרים מונפשים
קטגוריה:סרטים קצרים של פיקסאר
גוסטב לרסון

**אריק גוסטב לרסון** (בשוודית: **Erik Gustaf Larson**; 8 ביוני 1887 - 4 ביוני 1968) היה יזם ומהנדס מכונות שוודי, מייסד יצרנית הרכב השוודית וולוו במשותף עם אסאר גבריאלסון . מונה לסגן נשיא ומנהל טכני של וולוו בגטבורג, מאז הקמתה של החברה בשנת 1927. עבד עבור וולוו עד מותו בשנת 1968.

לרסון היה אחראי על העיצוב הטכני של מודל וולוו הראשון וולוו ÖV4, שהוצג ב-14 באפריל 1927.
[ממוזער|240px|מייסדי "וולוו" : לרסון (משמאל) וגבריאלסון (מימין) מונצחים באמצעות פסלי [ברונזה ב"מוזיאון וולוו", בגוטנברג]]

## ביוגרפיה
לרסון נולד בעיירה וינטרוסה  בשוודיה.

סיים תואר שני (M. Sc) בהנדסת מכונות מהמכון המלכותי לטכנולוגיה (KTH) בסטוקהולם .

בין השנים 1917–1919 עבד לארסון עבור יצרן המסבים "SKF" (שם מלא: "Svenska Kullagerfabriken") ומשנת 1920 עבד עבור "AB Galco" שמוקמה בסטוקהולם.

### ייסוד וולוו
בדצמבר 1925, חתם על חוזה עם אסאר גבריאלסון בסטוקהולם, במטרה לנסות ולהקים ייצור של מכונית שוודית חדשה. בחוזה זה היה על לרסון לבצע את עבודות ההנדסה למכונית חדשה, וכן תוכנית השקעה עבור מפעל ייצור חדש לגמרי, אבל יהיה רק גמול על העבודה כי במקרה הפרויקט יסתדר היטב. גברילסון לקח על עצמו את הסיכונים הכלכליים. היה זה פרויקט בסיכון גבוה ללא כל ערבויות. גבריאלסון החליט לבנות סדרת בדיקות של עשרה כלי רכב עם המימון שלו ולאחר מכן להציג את המכונית ואת תוכנית ההשקעה כולה ל-"SKF".

"משרד עיצוב", שהיה קרוי "משרד העיצוב הראשון של וולוו", הוקם בחדר אחד בדירה הפרטית של לרסון. מכונית האב-טיפוס הראשונה הייתה מוכנה ביוני 1926. לארסן וגבריאלסון לקחו אותה ונסעו בעצמם, עד למטה חברת "SKF" בגוטנברג כדי להציג את הדגם וכן להציג את תוכנית ההשקעה הסופית.

חוזה נחתם ב-10 באוגוסט 1926 בין "SKF" לבין גבריאלסון בעיר גוטנבורג. ההסכם קבע כי כל 10 מכוניות אב טיפוס, רישומים הנדסיים, חישובים וכו' יהיו מועברים ל-"וולוו AB".

ב-12 באוגוסט 1926 נוסדה "וולוו" כתת-חברה של יצרן המסבים SKF Svenska Kullagerfabriken.

החברה החדשה לא הראתה שום רווח עבור השנתיים הראשונות. בסוף 1930 "AB וולוו" הראתה רווח קטן בפעם הראשונה. בשנת 1935 הגיעה "SKF" למסקנה כי וולוו תהיה חברה עצמאית. "וולוו" הוצגה בבורסה בסטוקהולם ו- "SKF" מכרה את מרבית מניותיה.

בתאריך 14 באפריל 1927, בסביבות השעה עשר, עזב דגם ההפקה הראשון של הסדרה, ה-וולוו ÖV4, את המפעל החדש שהוקם בגטבורג.

עשר מכוניות האב טיפוס שנבנו בסטוקהולם מעולם לא נמכרו, למעט מכונית אחת.

### לאחר מלחמת העולם השנייה
בשנת 1941 יוצרה מכונית וולוו ה-50 אלף. רק לאחר תום מלחמת העולם השנייה, יוצרה סדרת מכוניות מודרניות מסוגננות: וולוו PV444 / PV544, עם עיצוב בסגנון חדש לחלוטין. הסדרה הייתה הצלחה במכירות. נמכרו כ-440,000 יחידות.

בשנת 1946 הושק דגם וולוו PV 60.

החברה עמדה על קרקע מוצקה, והייצור של מכוניות ומשאיות המשיך לגדול עד סוף חייו של לרסון.

לרסון נפטר בשנת 1968.

## משפחה
לרסון היה נשוי לאלין אוקטביה פרוברג (Elin Octavia Fröberg) משנת 1918. לזוג נולדו הילדים: אריק, אנדרס, גנל ובריט.

## ראו גם
* וולוו

## קישורים חיצוניים

## הערות שוליים

קטגוריה:מהנדסי מכונות
קטגוריה:חלוצי תעשיית הרכב
קטגוריה:יזמים
קטגוריה:ממציאים שוודים
קטגוריה:וולוו
קטגוריה:ילידי 1887
קטגוריה:נפטרים ב-1968
חוצן במבחן

**חוצן במבחן** (באנגלית: **Lifted**) הוא סרט אנימציה ממוחשבת קצר, שנוצר באולפני האנימציה של פיקסאר. הסרט יצא בשנת 2006 בבימויו של גארי ריידסטרום ויוצר על ידי קתרין סרפיאן, שיצרה בהמשך גם את הסרט "אמיצה".

הסרט הוצג לראשונה ב-12 באוקטובר 2006, בפסטיבל הקולנוע הבינלאומי ה-42 בשיקגו, והוצג בקולנוע ובמדיה הביתית עם הסרט "רטטוי" ב-29 ביוני 2007. הסרט הופץ גם באוסף הסרטים הקצרים של פיקסאר, חלק 1.

## עלילה
חייזר צעיר בשם סטו, נמצא בתוך חללית ועושה מבחן של חטיפת בן אדם. הוא צריך לחטוף חקלאי יישן בשם ארני תחת עינו הפקוחה של הבוחן האדיש שלו ששמו מר B. על ידי שימוש רק בזיכרון שלו, סטו צריך להשתמש בלוח בקרה שעליו אלפי מתגים זהים על מנת לחטוף את החקלאי.

סטו מהסס על איזה מתגים עליו ללחוץ ובמהלך הניסיונות שלו למצוא את המתג הנכון הוא גורם לארני להיתקל בקירות ובתקרה, אך למרות זאת ארני לא מתעורר. סטו מתעצבן על כך שהוא לא מוצא את המתג הנכון ומתחיל ללחוץ באקראיות על מתגים וגורם לארני לעופף סביב החדר באקראיות כמו כדור פינבול. בסופו של דבר, לאחר שהסתכל ברשימותיו, סטו מצליח לתמרן את ארני מבעד לחלון ולמעלה לתוך הספינה, אבל הוא סוגר את קרן הגרירה מבלי לסגור את פתח המטען. וארני צונח לעבר הקרקע, מר B תופס פיקוד ומצליח לתפוס את ארני לפני שהוא מתרסק על הקרקע, ואז הוא דוחף את סטו רחוק ממנו מתחיל לעבוד על מתגים במהירות מדהימה, מר B מחזיר את ארני למיטה שלו ומסדר את הבלאגן שסטו ייצר.

מדוכא מכישלונו, סטו נאבק לעצור את הדמעות. באנחה, מר B מאפשר לו להטיס את החללית חזרה לחלל. סטו תופס בשמחה את מוט ההיגוי ומתחיל לתמרן, כעבור רגע הספינה מתרסקת על האדמה, מוחצת את ביתו של ארני. כאשר החללית מתרוממת, החלק התחתון שלה מכוסה בעפר ופסולת, ושום דבר לא נשאר מהבית מלבד עמוד עפר גבוה במרכז מכתש, שנוצר על ידי פתח המטען הפתוח. על העמוד הזה ארני עדיין ישן שינה עמוקה במיטתו.

עם סיום הקרדיטים, נשמע קול השעון המעורר של ארני, ואחריו פיהוקו, צרחה וחבטה - מה שמעיד על כך שהוא נפל לתוך המכתש.

## הפקה
ההפקה על הסרט החלה באמצע שנת 2005 והושלמה בקיץ 2006. בהכנת הסרט לא היו שימושים בטכנולוגיות מתקדמות, חוץ משימוש בתוכנה חדשה בשם *Jiggle*. תוכנה זו נותנת לאנימטורים ליצור תהודה, או לנענע, חלקים מסוימים של הגוף. האנימטור יכול לשלוט כמה רחוק תהיה התהודה (לדוגמה רק בתוך איבר), או למנוע תנועה רק מחלקים מסוימים של הגוף.

## פרסים
חוצן במבחן היה מועמד לפרס אוסקר לסרט המונפש הקצר הטוב ביותר ב-23 בינואר 2007 בטקס פרסי אוסקר ה-79.

## קישורים חיצוניים
* 

קטגוריה:סרטים קצרים של פיקסאר
קטגוריה:סרטי אנימציה על חיים מחוץ לכדור הארץ
קנדז'ז'ין-קוז'לה

**קנדז'ז'ין-קוז'לה** (בפולנית: **Kędzierzyn-Koźle**, ; שמה לשעבר בגרמנית: קנדרזין-קוזל, **Kandrzin-Cosel**) היא עיר הנמצאת בדרום פולין על גדות הנהר אודר. אוכלוסיית העיר נכון לשנת 2018 מונה 56,478 תושבים.

## היסטוריה

## הקהילה היהודית

יהודים החלו להתיישב בקוז'לה לפני שנת 1373.

במלחמת העולם השנייה הנצים הקימו רשת של למעלה מ־40 מחנות עבודה בכפייה באזור קנדז'ז'ין. בשנת 1944 חיל האוויר האמריקני, שפעל מבסיסים באיטליה, ביצע הפצצת שטיח על מחנות העבודה ומפעלי התעשייה המקומיים.

ב־21 בינואר 1945 חיסלו הגרמנים את מחנות העבודה בכפייה ופינו כ־56 אלף אסירים מהם. כ־1,000 אסירים מתו במהלך "צעדת המוות". המחנות שוחררו על ידי הצבא הסובייטי ב־26 בינואר 1945.

לאחר מלחמת העולם השנייה, הקהילה היהודית בקוז'לה לא הצליחה להיבנות מחדש. יהודי קנדז'ז'ין-קוז'לה מיוצגים על ידי רבנות קהילת יהודי ורוצלב, שבראשה נכון לשנת 2019 עומד הרב דוד בסוק .

## ערים תאומות
* 
* 
* 
* 
* 
* 

## קישורים חיצוניים

*  
* 

## הערות שוליים

קטגוריה:אופולה (פרובינציה): ערים
קטגוריה:יישובים שהוקמו ב-1975
יעקב מאליק

[ממוזער| יעקב מאליק בתמונה שצילם [ארתור סאסה, 1952]]
**יעקב אלכסנדרוביץ מאליק** (; 6 בדצמבר 1906 - 11 בפברואר 1980) היה דיפלומט סובייטי.

## ביוגרפיה
מאליק, יליד הכפר אוסטרוברחובקה, בגוברניית חרקובסקייה, למד במכון חרקוב לכלכלה לאומית וסיים את לימודיו בשנת 1930. לאחר מכן הוא עבד עבור המפלגה הקומוניסטית בחרקוב, ומאז 1937 עבד בשירות החוץ הסובייטי במוסקבה. היה הקונסול הסובייטי בטוקיו במהלך מלחמת העולם השנייה (בשנים 1939–1942), ולאחר מכן שגריר ביפן (בשנים 1942–1945). בשנים 1946 עד 1953 היה סגן שר החוץ של ברית המועצות. במקביל, היה השגריר הסובייטי באו"ם ובמועצת הביטחון של הארגון מ-1948 עד 1952. באוגוסט 1948, באוגוסט 1950, ביוני 1951 וביוני 1952 היה נשיא מועצת הביטחון.

ב-25 ביוני 1950, מאליק נעדר ממועצת הביטחון של האו"ם במחאה על נוכחותו של נציג מסין הלאומנית (טאיוויאן). היעדרותו אפשרה להחלטה 82 לעבור פה אחד, 9-0, בקריאה לצפון קוריאה להסיג את כוחותיה מהדרום.

בין 1953 ו-1960 היה שגריר בממלכה המאוחדת. מ-1960 עד 1980 היה שנית סגן שר החוץ. משנת 1968 עד 1976 כיהן פעם נוספת כשגריר ברית המועצות באו"ם ובמועצת הביטחון. באפריל 1968, בספטמבר 1969, בדצמבר 1970, מרץ 1972, ביוני 1973, באוגוסט 1974, בנובמבר 1975, היה גם נשיא מועצת הביטחון של האו"ם למשך חודש בכל פעם.

מאליק היה אחד מחשובי הדיפלומטים של זמנו, ושמו נקשר במספר פרשות ידועות מאותה תקופה, כמו מלחמת קוריאה, קונפליקט סהרה המערבית, היחסים בין סין העממית וסין הלאומנית (טאיוויאן) והפלישה הסובייטית לצ'כוסלובקיה. בגללו הוסר לבסוף הסגר על ברלין בשנת 1949.

מאליק נקבר בבית העלמין נובודוויצ'יה במוסקבה. זכה בשלושה עיטורי לנין.

## קישורים חיצוניים

* 

## הערות שוליים

קטגוריה:דיפלומטים סובייטים
קטגוריה:אישים הקבורים בבית העלמין נובודוויצ'יה
קטגוריה:שגרירי ברית המועצות ורוסיה באו"ם
קטגוריה:שגרירים ביפן
קטגוריה:שגרירי ברית המועצות בממלכה המאוחדת
קטגוריה:סובייטים שנולדו ב-1906
קטגוריה:סובייטים שנפטרו ב-1980
ניסה (פולין)

**ניסה** (בפולנית: **Nysa**, ; שמה לשעבר בגרמנית: נייסה, **Neisse** או **Neiße**) היא עיר הנמצאת בדרום פולין על גדות הנהר ניסה קלודזקה. אוכלוסיית העיר מונה 44,243 תושבים (נכון ל-2018).

## הקהילה היהודית

* האזכור הראשון של יהודים בניסה הוא משנת 1280 במסגרת עונש שהוטל על קבוצה מתושבי העיר על ידי הבישופ של ברסלאו תומאס השני על כך שהם עלבו בבישופ. בקבוצת תושבים זו מוזכר תיאודוריך היהודי (Theodricus Judeus).
* אזכור נוסף של תושבי ניסה היהודים היה משנת 1319. המקורות מזכירים גם יהודים בשנת 1350. באותה תקופה היהודים העדיפו להתגורר בנפרד מיתר תושבי העיר על כן הם התכנסו לרחוב אחד שבו גרו רק היהודים, באותו הרחוב היה בית כנסת. מאוחר יותר נקרא הרחוב יודנגאסה-Judengasse (סימטת היהודים).
* בשנת 1350 הוקם בית הקברות היהודי הראשון בעיר .
* בשנת 1410 הוקם בית כנסת מעץ.
* בשנת 1861 הקהילה היהודית בניסה הגיע לגודלה המרבי, באותה שנה חיו בניסה 464 יהודים.
* בשנת 1892 הוקם בית כנסת חדש מלבנים ברחוב ג'וזפשטראסה 13 Josephstrasse. לידו היה בית ספר יהודי.
* אירועי ליל הבדולח (9–10 בנובמבר 1938) פגעו קשות בקהילה היהודית. הפוגרום היה אכזרי. בית הכנסת נהרס, מבלי שהוצת. חמושים נאצים הרסו את בנייני הקהילה היהודית, בתי מלאכה, בית מרקחת, משרד רופאי שיניים, 11 חנויות ו- 31 בתים יהודיים. לאחר האירועים האלה עזבו רוב היהודים את ניסה; רק 152 יהודים נותרו בעיר.

## ערים תאומות
* 
* 
* 
* 
* 
* 
* 

## קישורים חיצוניים

*  
* 
* 

## הערות שוליים

קטגוריה:אופולה (פרובינציה): ערים
וולוו B54

**וולוו B54** (בשוודית: **Volvo B54**) הוא אוטובוס קטן מתוצרת יצרנית הרכב השוודית **[[וולוו]]**, אשר יוצר בין השנים 1966–1971 בשוודיה.

## "וולוו B54"
* יוצרו 533 יחידות.
* שלדת "וולוו B54" נלקחה משלדת משאית וולוו דגם "וולוו F85" אשר יוצרה בין השנים 1965–1979.
* דלתות: 1.
* דלת כניסה: באמצעות מדרגות.
* דגם "וולוו B54" צולם לסדרת הטלוויזיה "Skolen" ששודרה בשוודיה בין השנים 2004–2005.

## תמונות

קובץ:Volvo B54-47T.JPG | "וולוו B54", שנת 1968  
קובץ:Volvo B54-47T bakifrån.JPG | "וולוו B54"
קובץ:Volvo-KrsundOppdalAuto-hh.jpg | "וולוו B54"


## ראו גם
* וולוו

## קישורים חיצוניים

## הערות שוליים

קטגוריה:דגמי אוטובוסים
B54
קטגוריה:כלי רכב שהושקו ב-1966
קטגוריה:כלי רכב שוודיים
קן סיילורס

**קנת' לויד "קן" סיילורס** (באנגלית: **Kenneth Lloyd "Ken" Sailors**; 14 בינואר 1921 – 30 בינואר 2016) היה כדורסלן אמריקאי, אשר שיחק בליגות ה-BAA וה-NBA בין השנים 1946–1951. ממוצעיו הכוללים לאורך הקריירה הם 12.6 נקודות, 2.0 ריבאונדים ו-2.8 אסיסטים למשחק.

נודע כשחקן אשר המציא את ה"ג'אמפ שוט"  – זריקת הכדור לסל תוך קפיצה באוויר, ושחרור הכדור מאזור המצח עם יד אחת.

## קריירת מכללות
סיילורס נולד בכפר בושנל שבנברסקה, וגדל בחווה בדרום-מזרח מדינת ויומינג. בין השנים 1940–1943 למד באוניברסיטת ויומינג, ולאחר שירות קצר בצבא ארצות הברית חזר להשלים את לימודיו בוויומינג בשנים 1945–1946. בעונת 1942/1943 הוביל את קבוצת הכדורסל של האוניברסיטה לזכייתה היחידה אי פעם בטורניר אליפות המכללות, לאחר שקלע 16 נקודות במשחק הגמר מול אוניברסיטת ג'ורג'טאון. בסיום העונה זכה סיילורס בפרסי השחקן המצטיין של הטורניר והשחקן המצטיין של ליגת המכללות. בעונתו האחרונה בוויומינג, 1945/1946, זכה בשנית בפרס שחקן העונה בליגת המכללות.

## קריירה מקצועית
בשנת 1946 הצטרף לקבוצת קליבלנד רבלס, לקראת עונת הבכורה של ליגת ה-BAA (לימים ליגת ה-NBA). בעונת  שיחק עבור שיקגו סטאגס, פילדלפיה ווריורס ופרובידנס סטימרולרס, ובעונה העוקבת נבחר לחמישייה השנייה של העונה כשקלע 15.8 נקודות בממוצע למשחק כשחקן פרובידנס. בעונת  קלע שיא קריירה של 17.3 נקודות למשחק כשחקן דנוור נאגטס, ובעונת  שיחק בבוסטון סלטיקס ובבולטימור בולטס, בטרם פרש ממשחק בגיל 30. ב-5 עונותיו בליגה השתתף בסדרת פלייאוף אחת בלבד, בעונתו הראשונה, בה הפסידה קבוצתו בסיבוב הראשון.

## מורשת
בעת פרישתו ניצב במקום השישי ברשימת הקלעים המובילים בתולדות ה-NBA, עם 3,480 נקודות, ובמקום החמישי ברשימת האסיסטים, עם 781. בשנת 2012 הוצג כחבר בהיכל התהילה של כדורסל המכללות.

ב-30 בינואר 2016 נפטר סיילורס כתוצאה מהתקף לב, כשבועיים לאחר יום הולדתו ה-95.

בשנת 2018 הוצב פסל בדמותו של סיילורס בפארק וושינגטון אשר בלאראמי, ויומינג, העיר בה עלה לגדולה כשחקן מכללות.

## קישורים חיצוניים

* קני סיילורס והג'אמפ שוט שנשמע ברחבי העולם, באתר ניו יורק דיילי ניוז, 20 באוגוסט 2014
* 

## הערות שוליים

קטגוריה:אמריקאים ילידי נברסקה
קטגוריה:ערכים שבהם תבנית בריטניקה אינה מתאימה
קטגוריה:כדורסלנים אמריקאים
קטגוריה:נברסקה: כדורסלנים
קטגוריה:כדורסלני אוניברסיטת ויומינג
קטגוריה:כדורסלני פילדלפיה ווריורס
קטגוריה:כדורסלני בוסטון סלטיקס
כדורסלני בולטימור בולטס
קטגוריה:חברי היכל התהילה של כדורסל המכללות
קטגוריה:כדורסלני שיקגו סטאגס
קטגוריה:כדורסלני פרובידנס סטימרולרס
קטגוריה:אמריקאים שנולדו ב-1921
קטגוריה:אמריקאים שנפטרו ב-2016